
[image: image1.png]* X%
{VVA




Konkursa „LVVA 2015.gada labākais vieglatlēts”

NOLIKUMS
1. Konkursa mērķis un uzdevums.
Popularizēt un attīstīt veterānu vieglatlētiku Latvijā. 

Radīt interesi sporta veterāniem regulāri trenēties un piedalīties sacensībās, kas reizē būtu arī veselīga dzīves veida popularizēšana.
2. Konkursa vērtējumā iekļauto sacensību 2015.gada kalendārs.
	Datums
	Sacensības
	Norises vieta

	01.05.
	Liepājas atklātais čempionāts
	Liepāja

	06.06.
	Kokneses novada atklātās 6.sporta spēles vieglatlētikā veterāniem
	Koknese

	13.-14.06.
	Baltijas Čempionāts Veterāniem vieglatlētikā + Valmieras atklātais čemp.veterāniem vieglatl.
	Valmiera

	22.06.
	Līgu un Jāņu atklātais vieglatlētikas čempionāts senioriem
	Preiļi

	18.-19.07.
	LSVS 52.sporta spēles vieglatlētikā veterāniem
	Bauska

	05.09.
	1.Latvijas Čempionāts Veterāniem vieglatlētikā + Jēkabpils atklātais čempionāts vieglatlētikā veterāniem „Dzīvo sportam”
	Jēkabpils

	12. 09.
	 Latgales 3.atklātais čempionāts vieglatlētikā
	Višķi


3. Konkursa dalībnieki.
Konkursā piedalās visi LVVA biedri, kuri ir nomaksājuši biedru naudu (EUR 10,-) par 2015.gadu. Maksājumam jābūt veiktam līdz 2015. gada 1. maijam.
Piesakoties sacensībām, dalībnieki apliecina, ka neiebilst sacensību laikā organizatoru uzņemto fotogrāfiju un video izmantošanai sacensību publiskajos materiālos.
4. Konkursa vadība.
Konkursu organizē un rezultātus apkopo LVVA valdes apstiprināta komisija piecu komisijas locekļu sastāvā.
5. Konkursa vērtēšana.
Konkursā noteiks godalgoto vietu ieguvējus sekojošās vieglatlētikas disciplīnu nominācijās:
dāmām: labākā sprintere, vidējo distanču skrējēja, garo distanču skrējēja, soļotāja, tāllēcēja, augstlēcēja, lodes grūdēja, šķēpa metēja, diska metēja;
kungiem: labākais sprinteris, vidējo distanču skrējējs, garo distanču skrējējs, soļotājs, tāllēcējs, augstlēcējs, trīssoļlēcējs, lodes grūdējs, šķēpa metējs, diska metējs.

Nominācijā „labākā sprintere” vērtēs labākos rezultātus 100 m vai 200 m.

Nominācijā „labākā vidējo distanču skrējēja” vērtēs labākos rezultātus 400 m vai 800 m.

Nominācijā „labākā garo distanču skrējēja” vērtēs labākos rezultātus 1500 m vai 3000 m.

Nominācijā „labākais sprinteris” vērtēs labākos rezultātus 100 m, 200 m vai 400m.

Nominācijā „labākais vidējo distanču skrējējs” vērtēs labākos rezultātus 800 m vai 1500 m.

Nominācijā „labākais garo distanču skrējējs” vērtēs labākos rezultātus  5000 m.

Konkursā vērtēs četru sacensību labākos rezultātus atsevišķās nominācijās.

Vienas dienas sacensībās vērtēs nominācijas labāko (IAAF punktu izteiksmē) disciplīnu. 

Divu dienu sacensībās tiks vērtēti divi nominācijas rezultāti.

Sacensībās, kurās nebūs elektroniskā laika fiksēšana (fotofiniša), tad ar rokas hronometru fiksētajiem rezultātiem 100m un 200m distancēs tiks pieskaitītas 0,24 sekundes, bet 400m skrējienā 0,14 sekundes.
 Reālie rezultāti mešanu disciplīnās tiks vērtēti pēc WMA koeficientiem, pārējās disciplīnās pēc Grubba koeficientiem. Iegūtos rezultātus salīdzina pēc IAAF punktu tabulām. Uzvarētājus katrā nominācijā noskaidro summējot iegūtos punktus četrās sacensībās              ( izņēmuma gadījumos arī trīs sacensībās).
6. Apbalvošana.
Sacensību rezultāti un kopvērtējums būs apskatāmi www.lvva.lv mājas lapā. Vasaras sezonas apbalvošana notiks LVVA atskaišu konferencē par 2015.gadu (vieta un datums tiks paziņoti atsevišķi). Ar laureātu piemiņas balvām tiks apbalvoti katras nominācijas 1. – 3.vietu ieguvēji dāmām un kungiem. 

